Gemeenskapsinstellings moet by verkragtingskrisis ingryp | Maroela Media
Barend Uys, Monique Taute, Kgosatsana Gabo Moroka en Marnus Kamfer.
Die 16 Dae van Aktivisme teen Geslagsgebaseerde Geweld-veldtog, wat op 25 November afgeskop het, loop Donderdag ten einde. AfriForum het vandag as deel van sy steun vir die internasionale veldtog 'n omvattende verslag getiteld "Serial Rape in South Africa" op 'n nuuskonferensie bekendgemaak.
Monique Taute en Kgosatsana Gabo Moroka.
Volgens die jongste misdaadstatistieke van die SAPD het die getal gerapporteerde seksuele misdrywe van 52 420 in 2018-'19 toegeneem tot 53 293 in 2019-'20. Van die gevalle in 2019-'20 was 42 289 verkragtings. Dit kom neer op 'n gemiddeld van 116 verkragtings wat daagliks wel by die polisie aangemeld word.
Ondanks die onlangse toename in sake wat wel aangemeld is, is onderrapportering steeds 'n baie groot probleem. Indien dit in ag geneem word, was daar volgens nog 'n verslag in 2010-'11 sowat 300 000 verkragtings in Gauteng alleen. Dit beteken sowat 860 verkragtings per dag.
Een van die redes waarom sake dikwels nie aangemeld word nie, hou verband met die suksesvolle vervolging van oortreders. In 'n studie wat die Mediese Navorsingsraad in 2012 gedoen het, is gekyk na 3 952 verkragtingsake wat aangemeld is. Hiervan was 94,1% van die slagoffers vroue en 5,9% mans. Altesaam 46% van die slagoffers was kinders jonger as 18 jaar. Die studie het bevind daar was in net 8,6% van die sake 'n skuldigbevinding, terwyl net 6,2% van die oortreders wat skuldig bevind is, tronkstraf opgelê is.
"Omdat baie verkragtings tydens huisrooftogte plaasvind, moet huisbewoners seker maak dat hulle die beste veiligheidsmaatreëls in plek het."
Sorteer die onbevoegde regstelsels uit(polisie, howe en alles wat daamee gepaard gaan) dan sal raad soos hierdie nie nodig wees nie, mense sal nie inbreek en roof en moor soos wat dit nou aangaan nie.
Hulle wil dan wapens wegvat. Hoe nou? Hoe moet ons onsself beveilig?
Verduidelik asb hoe die regering verkragtings gaan voorkom? Dit is n euwel in ons land en is n opvoedingstaak van kleins af.
Suid Afrika se hele regstelsel sal in orde gebring moet word.. Strawwer vonnisse s darem mate van beheer kan verseker.